Ժյուլ դը Գոնկուր

մինի|Գոնկուրի դիմանկարը, նկարիչ՝Էռնստ Ֆրիդրիխ ֆոն Լիֆարտ
աջից|մինի| Կիսադեմը գերեզմանին
**Ժյուլ Ալֆրեդ Հյուտ դե Գոնկուր** () ֆրանսիացի գրող։ Եղբոր՝ Էդմոնի հետ հրատարակել է գրքեր։

Նրա պատվին ամեն տարի շնորհվում է Գոնկուրի մրցանակը:

## Կենսագրություն
### Նախապատմություն
Ժյուլ դը Գոնկուրը ծնվել է Փարիզում՝  Նապոլեոն I- ի Մեծ բանակի ղեկավար Մարկ Պիեռ Հյու դե Գոնկուրի և նրա կնոջ՝ Անետ Սեսիլ դե Գոնկուրի ընտանիքում"։ Ժյուլն ունեցել է եղբայր՝ Էդմոնդը, և երկու քույր՝ Նեֆտալին (1824–1825) և Էմիլին (1829–1832), որոնք մահացել են երիտասարդ տարիքում։ Ժյուլի հորական պապը՝ Հյու դե Գոնկուրը, պատգամավոր է եղել 1789 թվականի Ազգային ժողովում։ Գոնկուրը 1842-1848 թվականներին հաճախել է Լիցեյ Կոնդորսե, և ուսանել է հունարեն և լատիներեն: Երկու ծնողներն էլ մահացել են, երբ նրանց զավակները դեռ փոքր էին։ 1848 թվականին իրենց ծնողների մահից հետո Ժյուլը և Էդմոնը ստացել են ժառանգություն, որը նրանց տվել է ֆինանսական անկախություն և հնարավորություն ընձեռել զբաղվել արվեստով։

### Կարիերա
Երկու եղբայրները սկզբնապես կենտրոնացել են արվեստի պատմության ուսումնասիրության վրա՝ հրատարակելով գրքեր 18-րդ դարի վերջի պատմության և «դարաշրջանի էվոլյուցիայի մասին՝ դրա սոցիալական գոյության առարկաների միջոցով»: Երկու եղբայրները կիսում էին 18-րդ դարի արվեստի հանդեպ սերը՝ ստեղծելով այդ ժամանակաշրջանի գեղարվեստական և դեկորատիվ արվեստի մեծ և հեղինակավոր հավաքածու, ինչպես նաև էֆեմերա՝ նամակներ, գծանկարներ և տպագրություններ: 1856 թվականից Ժյուլը և Էդմոնդը հրատարակել են էսսեների շարք, որը կոչվում էր *«L'Art du XVIIIe Siècle»* (18-րդ դարի արվեստը), այն ներառում էր 12 ֆելիետոններ, որոնք ավարտին չի հասցրել մինչև 1875 թվականը։ 1860-ական թվականներին եղբայրները հրատարակել են նատուրալիստական և սոցիալական դասակարգերի ուսումնասիրությամբ վեպեր, օրինակ՝  Էմիլ Զոլայի և Ջորջ Մուրի վեպերը: «Ժերմինի Լասերտո»-ն (1864) «ֆրանսիական ռեալիստական վեպերից առաջիններից է, որը նկարագրում է աշխատավոր դասակարգի կյանքը» և հիմնված է եղբայրների տնտեսուհի Ռոզի կյանքի վրա, որը գումար էր գողանում նրանցից իր գաղտնի խրախճանքների համար։ 1862 թվականին Ժյուլը մի քանի օր բանտարկվել է «Հոթել դե Արիկո»-ում՝ Ազգային գվարդիայում ծառայելուց հրաժարվելու պատճառով։ 1868 թվականին եղբայրները տեղափոխվել են Վիլլա Մոնմորանսի՝ Փարիզի Օտեյ արվարձան։ Տունը դարձել է յուրատեսակ զբոսաշրջային վայր եղբայրների հավաքածուների շնորհիվ. թերթերը հոդվածներ էին հրապարակում դրա մասին, իսկ անծանոթները նամակներ էին գրում՝ այցելելու թույլտվություն խնդրելով։

Ժյուլի մահից հետո՝ 1870 թվականին, Էդմոնը ավարտին է հասցրել իրենց համատեղ աշխատանքները, այդ թվում՝ Լյուդովիկոս XV-ի երեք սիրուհիների մասին ուսումնասիրություններ (Մադամ դը Պոմպադուր, Մադամ դյու Բարրի և Շատորուի դքսուհի), ինչպես նաև նկարիչ Պոլ Գավարնիի մասին մենագրությունը։ 1885 թվականին Էդմոնը հրատարակել է Ժյուլի նամակների ընտրանին։ Նա շարունակել է նաև «Օրագիրը», որը երկու եղբայրները սկսել էին 1851 թվականին։ 1887-1896 թվականների ընթացքում Էդմոնը հրատարակել է օրագրի ինը հատոր։

Ժյուլ դը Գոնկուրը մահացել է Փարիզում, 39 տարեկանում, սիֆիլիսով պայմանավորված ինսուլտից, թաղված է իր եղբոր՝ Էդմոնի հետ Մոնմարտրում։

## Աշխատանքներ
Էդմոն դե Գոնկուրի հետ.

* *La Revolution dans les moeurs* (1854)
* *Histoire de la Société Française pendant la Révolution* (1854)
* *Histoire de la Société Française pendant le Directoire* (1855)
* *Une Voiture de Masques* (1856)
* *Les Actrices (Armande)* (1856)
* *Sophie Arnauld* (1857)
* *Portraits Intimes du XVIIIe Siècle* (1857–1858)
* *Histoire de Marie Antoinette* (1858)
* *L'Art du XVIIIe Siècle (1859–1882)*

### Վեպեր
* *Les Hommes de Lettres* (1860)
* *Sœur Philomène* (1861)
* *Renée Mauperin* (1864)
* *Germinie Lacerteux* (1865)
* *Manette Salomon* (1867)
* *Madame Gervaisais* (1869)
* *Journal des Goncourt* (published posthumously)

### Պիեսներ
* *Henriette Maréchal* (Performed at the Comédie-Française in 1865)
* *La patrie en danger* (Published 1873, performed at the Théâtre Libre in 1889)

### Այլ
* *Lettres de Jules de Goncourt* (1885) (published posthumously)

## Տես նաև
* Գոնկուր եղբայրներ, որը նկարագրում է գործընկերության բնույթը և նրանց ստեղծագործական ոճը:

## Ծանոթագրություններ

Կատեգորիա:1830 ծնունդներ
Կատեգորիա:1870 մահեր
Կատեգորիա:19-րդ դարի գրականություն
Կատեգորիա:Գրողներ այբբենական կարգով
Կատեգորիա:Ֆրանսիացի արվեստաբաններ
Կատեգորիա:Ֆրանսիացի գրաքննադատներ
Կատեգորիա:Ֆրանսիացի գրողներ
Կատեգորիա:Ֆրանսիացի վիպասաններ